
S.MicheU  J’eafeigne  de  la  Rofe  blanche . 


5 7 ï 


ORDONNANCE 

GENERAL, LE  FAICTE 

par  le  Roy,  pour  la  police  eÿ*  reglement 
de  lajifitte  de  Ja  Court , publiée  à Vil- 
liers-Cofiere-;^,  à /on  de  trompe cry 
public  Je  trétiejme  penultiefme  tour 
de  Décembre  y mille  cinc^  cens  Joixante 
& dix. 


H A R L E s par 
la  grâce  de  Dieu 
Roy  de  France, 
A tous  ceux  qui 
ces  prefèntes  lec 


dres,  infolenccs  & mefchans  âdbes 
qui  iè  commettent  chacun  iour  en 
nollre  Court, & fuitte  par  ceux  qui 
en  font  & y furuiendrent  ordinai- 
rement; Nous  ayons  aduifé  qu’il  e- 
lloit  trefexpedient  d’eftablir  vn  bon 
reiglement  & certain  ordre,  en  fai- 
fant  réduire  les  ordonnances  qui 
ont  efté  faides  pour  femblabJes 
chofes  par  les  deminds  Roys  noz 
predecefleurs  & nous . Et  lefdicles 
ordonnances  auecques  celles  lef- 
quelles  par  l’aduis  de  noftre  confeil. 
Nous  auons  trouué  eftre  neceflai- 
res  d’y  adioufter  bien  &exademen£ 
obferuer  &c  entretenir . 

S c A V O I R faifdns  que  par  l’ad- 
uis  d’iceluy  noftredit  conlèil,  auons 
dit,ftatué  & ordonné, difons  fta- 
tuons  & ordonnons  par  ces  prefen- 
tes.Cequifenfuit. 


1. 

Et  PREMIEREMENT  quc 
le  premier  de  noz  niaiftres  d’Hoftel 
qui  fera  en  quartier  fera  bailler  par 
erGript,les  noms  & furnoms  de  tous 
nozdomeftiques  commenfàulx  & 
autres  qui  font  foubs  fa  charge, àno 
ftre  grand  Preuoft  general  de  Fran- 
ce, & de  noftre  hoflel  ou  fon  Lieu- 
tenant. 

• Z. 

L E fèmblable  feront  les  maiftrcs 
dHoftels  de  noftre  treshonnorée 
Dame  & mere  la  Royne , de  noftre 
treichere  & treiàmée  compaignela 
Royne, de  noz  trefchersSc  treiàmez 
freresSc  fèur,de  tous  les  Princes  Sei- 
gneurs & autres  eftans  à noftre 
fuitte,de  tous  leurs  fèruitcurs  dôme 
ftiques  & commeniàulx,  qui  font 
neceflaires  pour  noftredit  feruice  Ôc 

des  de(rurdits,&  non  autres,dont  ils 
feront  vn  roolle  où  feront  eicripts 
les  noms  & furnoms  di  qualitez  de 
leurfdits  feruiteurs , qu’iis  mettront 
au  Greffe  de  ladi£te  Preuoftédedâs 
vingt  quatre  heures  apres  la  publi- 
cation de  ces  prefentes , oultre  leql 
nombre  ils  ne  pourront  auoir  ne  re- 
tirer à leur  train  &fuitte  aucun  au- 
tre de  qlque  qualité  qu’il  foit  foubs 
peine  d’en  refpondre. 

• 3- 

C E V X qui  feront  mandez  ve- 
nir pardeuers  nous, ou  qui  auront  à 
pourfuiure  aucunes  expéditions  tac 
enuers  nous,noftre  confei!  priué,no 
Ure  Châcelerie,  aucuns  Princes  Sei- 
gfirs  & autres  de  noftre  fuitte,deux 
tours  apres  qu’ils  feront  arriuez,  ils 
yront  fe  faire  infcrire  au  Regiftrc  & 
Greffe  de  ladiéfe  Preuoffé  de  noftre 


Hoftel:  & pourfuiuront  leurs  expé- 
ditions le  plus  diligemment  tju’ils 
pourront  : & le  mefme  iour  ou  len- 
demain <ju  ils  feront  expédiez,  fe  re- 
tireront fans  faire  aucun  feiour  en 
noflredidfe  fuitte. 

4-_  . ^ 

Qve  tous  folliciteurs, fadeurs 
& clercs , ôc  tout  autre  maniéré  de 
gens  fuiuans  noftredide  Court  & 
Chancellerie, qui  font  fans  adueuôc 
n ont  maiftres  : lesferuans  donïÉfti- 
queraent,  aufîî  tous  autres  vagabôs 
deflogeront  & vuyderont  dedans 
ledit  temps  dexxiiij.heures  apres  la- 
dide  publication  de  noflredide 
Court  & fuitte, à peine  du  fouet. 

5’ 

aucuns  Gentils-hommes 
& autres  eftâs  à noftre  fuitte  & def- 
dits  Princes  5c  Seigneurs,ne  pour- 


ront  aduoüer  autres  que  leurs  geqs 
& (èruiteursjà  peine  de  faulx  ôc  d’a- 
mende arbitraire. 

6. 

Q_ve  noftreditgrandPreuoft& 
denoftre  Hoftel,ira  ou  enuoyera 
fon  Lieutenant, au  lieu  où  nous  de- 
urons  aller  loger  deux  iours  auanc 
noftre  partement:  & y eftant  appel- 
lera auecquesluylcs  officiers,  qui 
ont  la  commiffion  de  la  police,  & 
quatre  ou  cinq  des  principaux  bout 
geois  ou  marchas  dudit  lieu,'&  fin- 
formera  auecques  eux, du  pris  du 
pain,vin,  moutô,veau,bcF”fs,porc, 
foing,  paille, auoyne, bois,  chandel- 
les , ôc  autres  chofes  neceffaires , & 
combien  elles  ont  efté  vendues , les 
quatre  derniers  marchez  audit  lieu: 
dont  il  feravnroolle  contenant  la 
valleur  dcfdks  viures,&ce  qu’ils  ont 

efté 


etté  venduz  efdits  quatre  derniers 
marchez, & les  aualura  au  pris  com 
mun  tiré  furlavalleur  defdits  qua- 
tre derniers  marchez.  Et  fera  crier  a 
fon  de  trope  par  tous  les  carrefours 
dudit  lieu  & circonuoifins  que  au- 
cun nayt  à vendre  ne  achepter.lef- 
ditsviures  S:  autres  chofes  deffuf^ 
diâ'eSjà  plus  hault  pris  qu’ils  ont 
efté  venduz  efdits  derniers  mar- 
chez. 

7- 

S c A V O I R eft  tant  le  pain, vin, 
mouton,  la  liure  de  lard,  la  liure  de 
beurre, la  liure  de  chandelle,  le  bois, 
rauoyne,foing, paille, & autres  cho- 
ies neceflaires, qu’il  fera  par  le  menti 
ipeciffier  en  ladiéfe  déclaration , ôc 
ce  a peine  de  conhication  defdits  vi- 
ures  qui  feront  mis  en  vente, & d’a-^ 
mende  arbitraire. 

Enioindra  àtousmanans 
& habitans  du  lieu,  où  nous  (èrons 
logez  &autres  circôuoifins  de  met- 
tre en  euidence  toute  maniéré  de  vi 
ures,tant  pour  les  hommes  que  che 
uaux , 6c  vendre  au  marché  ôc  lieu 
publicq  ceux  qui  fe  pourront  trans- 
porter,&les  autres  en  leurs  mailôs, 
Ôc  aucuns  lieux  oùils  feront  làns  les 
pouuoir  enchérir,  ne  vendre  à plus 
hault  pris  que  celuy  qui  fera  ordon- 
né,à peine  de  confilcation  defdiéles 
viures  6c  marchandises  6c  d’amen- 
des arbitraire. 


Les  habitans  & autres  qui  ont 
acouftumé  vendre  viures, feront  te- 
nuz  incontinent  qui  les  auront  ven- 
duZjOU  auparauant  aller  chercher 
autres  viures  en  leurs  maifons  qu’ils 


ont  aux  champs, villaiges,&  autres 
lieux, & les  mener  vendre  audit  mar 
ché  ou  en  leurlHidtes  mailbns,  ainfi 
que  delTus  librement  & franchemcc 
fanspource  eftretenuzd’aucûfub- 
cide  ayde  ou  impofition. 

lO. 

Deff  E N D O N s treièxprelTe- 
met  à tous  viuâdiers,  pouruoyeurs, 
regratiers , & à toute  autre  maniéré 
de  gens  n’aller  au  deuant  des  viures, 
ne  ieeux  achepter  par  les  chemins  : 
ains  laiffer  aller  ceux  qui  les  portent 
librement  vendre,  &c  débiter  audit 
lieu,où  nous  ferons  fans  leur  faire 
aucun  emperchement,à  peine  du 
foiiet,&de  cent  liures  parifis  d’a- 
~ mende. 

II. 

N O Z pouruoyeurs,viuandiers,- 
& des  Princes  ôc  Seigneurs  & au- 

tfes  vendeurs  yront  achepter  les  vi- 
urcs  & prouifions,  qu’ils  font  tenuz 
fournir  à dix  lieuë  du  lieu  où  nous 


ferons  logez. 


li. 


Et  quant  aux  viures  qui  feront 
portez  audit  marché,  lefdits  pour- 
uoyeurs,viuâdiers,regratiers,  ôc  re- 
uendeurs,  n’en  pourront  achepter 
aucun  audit  marché,  & lieu  iufques 
apres  vnze  heures,  & ne  pourront 
auflî  accorder  à ceulx  qui  vendront 
lefdiéls  viures  audit  marché,  de  les 
leur  garder  iufques  apres  ladidc 
heure,  ne  auoir  auec  eux  aucune  in- 
telligence, i peine  de  punition  cor- 
porelle. 

13- 

V0VLLONS  & entendons  que 
ceux  qui  amèneront  lefdits  viures 
qui  feront  de  leur  creu,  ôclesven- 


dront  & débiteront  à ceux  qui  fe- 
ront à noftrefuitte,  fbienc  exempt 
de  toutes  aydes  & impofidons  ac- 
couftumées  eftre  Icuces  fur  lefdits 
viurcs.  . 

14. 

Deffendons  neantmoins,  à 
tous  marchans  & habitas  dudit  lieu 
où  nous  ferons, d’auoüer  aucuns  vi- 
urcs ou  marchadifes  fi  elles  ne  font 
à eux,  foubs  peine  de  faulx, & de  cét 
liures  parifis  d’amende. 

15- 

DEFFENDONsà  tous  viuan- 
diers  & cabaretiers  de  noftre  fùittç, 
de  n’apprefter,  habiller , faire  cuire, 
vendre  n’y  débiter  en  leurs  cabarets: 
& tantes  volaille,  poullaille,  gibier, 
n’autres  chairs  que  bœuf,  mouton , 
veau, lard,  porc,  cochon, oye  & oy- 
fon,n’y  faire  cuire  aucune  poullaillc 

negibier  qui  leur  foit  baillé  ou  ap- 
porté en  leurfdits  cabarets, pour  fai- 
re apprefter  ou  cuire, le  tout  à peine 
du  foüet.  ^ 

l(j,» 

Deffendons  àtoushoftel- 
liers , cabareftiers , tauerniers , tan- 
tiers  & autres  des  villes  & lieux  où 
nous  ferons , de  ne  dôner  à boire  ne 
mâger  aux  vagabonds  & fans  aueu  : 
ains  leur  enioignôs  incontinent  que 
ils  en  auront  cognoiûTance  d’aller  re 
tieller  au  greffe  de  ladiéfe  Preuofté. 

- ’ 17- 

L E V R ordonnons  en  outre  fin- 
former  de  ceux  qui  logerôt  en  leurs 
Iogis,&  tantes  d’ou  ils  fonr,&  qu’ils 
font  venus  faire  à noflre  fuitte:  &: 
incontinent  l’aller  reueller  & décla- 
rer audit  greffe,  foubs  peine  d’eftre 
punis, ainfi  que  lefdits  vagabonds. 


i8. 

ENioiGNONsà  tous  marchas, 
gens  de  meftier,  viuandiers,  cabare- 
ftierSjContreporteurs , ôc  autres  qui 
ne  font  ordinaires  & priuillegex,  de 
vuider  de  noftrediéte  Court  & fuit- 
te  dedans  vingt  quatre  heures , fur 
peine  du  foüet  & de  la  marque . Et 
à ceux  qui  feront  priuilegez,  nous 
deffendons  fur  mefmes  peines, aflb- 
eier  aucuns  marchans  aueceux  fils 
n’ont  femblable  priuiiege. 

15). 

T O VS  mcndians  feront  tenuz 
vuider  noftre  fuitte  dans  xxiiij, heu- 
res apres  Ja  publication  de  ces  prc- 
fcntesià  peine  du  foüet  : leur  dépen- 
dant de  plus  fuiure  n’yfè  trouuera 
noftredide  fuitte , foubs  femblable 


20. 


ÈNioiGNONsà  noftrcdit 
grandi  Preuoft  & de  l’Hoftel  ou  (on 
lieutenant,  qu’incontinent  qu’il  fera 
arriué  au  lieu  où  nous  irons , qu’il 
face  publier  que  tous  les  habitans 
de  ladite  ville  ou  lieu,  aytà  faire 
nettoyer  les  rues  chacun  au  deuant 
de  fa  maifon . Et  ou  aucuns  feront 
refufans , il  les  face  prendre  par  fes 
archiers&  mener  es  priions, pour  e- 
flre  contre  eux  procédé  ainfi  quede 
railbn.Et  neantraoins  y commettre 
gens  pour  ce  faire , à leurs  delpens . 

Et  pour  le  regard  des  places  public- 
ques,  fera  pourueu  pour  icelles  net- 
toyer par  le  Preuoft  des  Marchans , 
Eftheuins,  Gouuerncurs,  Confuls , 
luratSjOÙ  habitas  des  villes  où  nous 
ferons , félon  qu’il  fera  ordonné  par 
ledit  grand  Preuoft  Sc  de  l’Hoftcl , , 
ou  fes  lieutenans, 

Luy 


nioignans  procéder  con- 
tre les  viuandiers,cabarefl:iers&  au- 
tres marcbans  de  noftre  fuitte,  qui 
contreuiendront  à ce  que  delTus , & 
qui  auront  & vferont  de  faulx  poix 
& mefure  par  déclaration  des  pei- 
nes fufdid:es,&:  côfifcation  des  den- 
rées 5c  marchandizcs,  5c  autres  pei- 
nes qucdedroid. 


les  halles  des  villes  & vil- 
lages où  nous  ferons  logez, dcmou- 
reront  libres , làns  qu’il  foit  permis 
à aucils  de  court  ny  autres,  de  fe  lo- 
ger 5c  drelTer  tantes  à peine  de  con- 
fifcation  de  leur  marchandife. 


Deffendons  à noz  fom- 
tneriiersj&àceuxde  noftre  treshÔ- 
norée  dame  5c  mere,  de  noftre  tref- 

amée  compagnéjfreres,&  fœur  ôc  à 
ceux  des  Princes  & feigneurs  qui  fe- 
ront a noftre  fuitte,  de  ne  marquer 
ôc  arrefter  plus  grande  quantité  de 
vin.qu’il  ne  fera  befbing  pour  la  pro 
uifiondelamaifon  dont  ils  auront 
charge.  Et  ne  prendre , ne  marquer, 
vin  appartenant  aufdits  cabaretiers 
vendans  vin  en  detail  : ains  l’ache- 
pterdesmarchans  qui  vendent  ledit 
vin  en  gros,  & des  habitas  des  lieux 
de  gré  a gré,  & en  arrefter  le  pris  a- 
uant  prendre  ledit  vin , pour  eftre  le 
marchant  payé  auant  noftre  parte- 
ment.  Et  fi  nous  faifons  long  feioiir 
en  vne  ville,  ou  bien  qu’on  ne  puiftè 
plus  trouuer  viures:noftredit  grand 
Preuoft  & de  l’Hoftel  ou  Ton  lieu- 
tenant , fe  tranfportera  és  lieux  plus 
prochains,e(quels  il  pourra  trouuer 
viures  ôc  les  faire  amener  audit  lieu 


où  nous  ferons . Et  à ce  faire  con- 
traindre ceux  qui  ontleidits  viures 
par  toutes  voyes  deuës>  & raifon- 
nables. 

Z 4. 

E T fi  lefdits  marchans  préten- 
dent efire  greuez  & endommagez, 
ils  faddrefièront  à nofrredit  grand 

D 

PreuoftScde  l’Hoftel  ou  fbn  lieu- 
tenant,pour  leur  pourueoirde  nou- 
ueaux  taux , fi  faire  fe  doibt , appel- 
iez aucc  luy  les  officiers, &quelques 
notables  marchans  des  lieux  d’au- 
tre meftier  & eftat  que  de  celuy  dot 
fera  queftion , iàns  que  ledit  taux 
puifieeftre  augmenté  ouchâgépar 
autre  que  noüredit  grand  Preuofi: 
êc  de  rÊîoftel  ou  fon  lieutenant, fui- 
uat  la  maniéré  fufdiâe.:  n’y  quelef- 
dits  marchans  puiffient  contreuenic 
au  premier  taux  foubs  les  peines 

Oi^donnant  que  toutes  per- 
fonnes  tantpouruoyeurs  qu’autres 
eftans  en  noftredide  Court  & fuit- 
te  : feront  contraints  au  payemens 
des  viureSjmarchandifeSjdefpences, 
nourritures  Sc  denrées  qu’ils  pren- 
dront en  noftredide  Court  & fuit- 
te,  par  emprilbnnemét  de  leurs  per- 
sonnes,comme  chofe  priuilegée. 
z6. 

Deffendant  audit  Preuofi: 
& fcs  archiers , de  prendre  nefouf- 
frir  prendre  aucuns  cheuaux,  char- 
rettes ou  chariots , fil  n’efl:  de  gré  à 
raisonnablement . 


à tous  ceux  de  noftredide 
, de  quelque  qualité  qu’ils 
d’autrement  en  prendre  ne 


faiee  prendre,  fur  peine  d’eftre  cha- 
fliez  en  noftre  Court  & fuittepour 
toufiours,  & de  cent  liuresparifis 
d’amêde , applicables  moitié  à nous 
& moitié  âu  complaignant.  ' 
x8. 

E l’Edit  par  nous  fait  fur  le 
fait  des  logis  de  noftre  Court  & 
fuitte,Ie  iourde  pu- 
blié t fera  gardé  & entre- 

tenu.Enioignant  à noftre  grand  Pre 
uoft  & de  l’hofte!  ou  fon  Lieutenâr, 
tenir  la  main  à l’obferuatiô  d’iceluy 
pouruoyant  fur  les  differents  qui 
furuiendrontdefdits  logis, de  forte 
qu’aucun  incôuenient  n’y  defordre 
n’enaduienne. 

2.9. 

Ordonnons  que  tous  ceux 
qui  font  à noftre  fuitte,  de  quelque 
cftat  qualitjé  ou  condition  qu’ils 

ibicnt,ne  pourront  loger  au  lieu  où 
nous  ferons,  Tans  eftre  marquez  par 
I vn  des  marefehaux  ou  fourriers  de 
noz  logis, ne  es  villages  & lieux  cir- 
conuoifîns,  fans  auoir  eticquette  li- 
gnée de  IVn  defdits  marefehaux  ou 
fourriers,  en  datte  du  iour  qu’elle  le 
deliureradaquelle  eticquetteils  bail 
lerontSc  deliurerôt  au  curé  ou  prin- 
cipal habitas  dudit  village,  ou  à l’ho 
lie  ou  hofteffe  nommez  par  icelle: 
autrement  ne  pourront  entrer  ne 
logeraufdits  logis  : lefquels  maref’ 
chaux&  fourriers  ne  pourront  châ- 
ger  iceiuy  village  où  logis  pour  en 
bailler  d’autre  : à quelque  perfonne 
que  ce  foit , fans  en  aduertir  noflre- 
dit Preuofl: ou fon lieutenant:  affin 
definformer  fîaucun  payemêt  au- 
ra efté  fait.  Et  quand  aufdits  de  no- 
ftrefuitte,  nepourront  changer  de 


logis  encores  que  ce  fut  à mefme 
village  , fans  auoir  nouuelle  etic- 
quette:  fans  laquelle  ne  feront  re- 
eeuz  par  les  gês  du  village:  ains  leur 
auons  permis&  permettons  leur  re- 
fifter  fils  vouloient  entrer  par  force 
lansiefdi(fles  eticquettes,&  d’en  ad- 
uertir  noftredit  Preuoll , pour  efirc 
par  luy  procédé  contre  eux  par  la  ri- 
gueur des  peines  dedroicl.Er  foubs 
lemblables  peines,  deifcndos  à tous 
noflits  Marcfchaux  Ôc  Fourriers  de 
nofdits  logis,  bailler  logis  à autres 
que  ceux  de  noftre  Court  & fuitte: 
& que  leur  feront  par  nous  baillez 
par  roolle.  Enioignant  ànoftredit 
Preuoft  de  l’Hoftel  & fes  lieutenâs, 
faire  recherche defdits  logis,  &où 
il  en  trouuera  d’autres  que  de  la 
qualité  fufdiétes , procéder  contre 
leldits  Marefehaux  âc  Fourriers  co- 


me  il  verra  eftre  à faire  par  raifon. 

30.  - , 

E T quant  aux  compaignies  de 
noz  gardes,  denoftretreshonnorée 
Dame  & raere,&  freres,  leurs  four- 
riers lors  qu’ils  auront  receu  l’etric- 
qucttegençralle  de  leur  village , fe- 
ront tenuz  particulièrement  diftri:. 
buer  les  logis  par  etticquettes  li- 
gnées & dattées  comme  deflus  eft 
dit;&  fans.pouuoir  bailler  aucun 
ayde, autrement  & àfaulte  de  ce  fai- 
re ne  pourront  loger  n’entrer  en  au- 
cu  n logis , ne  les  gens  de  villaige  te- 
nuz de  les  receuoir. 

31- 

Q__y  E tous  ceux  qui  logeront 
, efdiéts  villaiges  jtant  maiftres  que 
vallets,  payeront  contant  la  defpen- 
cede  bouche,  fans  aucune  remile, 
Ibubs  peine  aux  maiftres , logeans 

eldits 


efdids  villaiges , d’cftre  caflez  de 
leurfdids  eftats,&  banniz  de  noftre 
Coiirt&  fuittc,  & aux  feruiteurs  ôc 
vallets,du  fouet  ou  de lellrapade. 

^32'• 

E T quant  à la  defpence  des  che- 
uaulx  fe  prendra  par  tailles  & fe 
payera  de  Huiârcnhuiâioursj  fui- 
uant  l’ancienne  ordonnâce,&  à fau- 
te de  ce  outre  le  payement  fiifditls: 
auons  permis  à noftredid  Preuoft 
oufon  Lieutenant,  faifirles  gaiges 
dcnoz  officiers  & autres,  entre  les 
mains  des  Treforiers&  payeurs, lef- 
quels  ne  fèpourrôt  cxcufer  d’auoir 
aduacé  leur  quartier  , à peine  de  fen 
prendre  à eux, en  leur  propre  & pri- 
ué  nom  : ce  que  nous  voulons  eftre 
exécuté  à l’encontre  des  contreuc- 
nans,&  qui  ne  payerôt  comme  def- 
fus  eft  diéldeplus  exadement  & en 

D 


là  meilleure  forme  q faire  ce  pour- 
ra , pour  des  deniers  defdiâis  gaiges 
payer  & rembourfer  lefdidts  gens 
de  villaige  jlefquels  ne  pourront  e- 
lire  contraints  achepter  aucuns  vi- 
ures  hors  leurs  maifons  par  leurs  ho 
ftes:ains  fe  contenteront  de  ce  qu’ils 
trouueronten  leur  logis, dans  lef- 
quels  deffendons  trefexpreiTement 
aufdits  gens  de  Court,  prendre  au- 
cun bled  foit  en  grain  ou  en  gerbe, 
encores  qu’il  ny  ay t point  d’auoy- 
ne  en  leurdit  logis  foubs  Icfdites 


33' 


Et  d’autant  que  par  cy  deuant 
fe  font  commis  plufieurs  abuz, fau- 
tes & maluerfàtions  par  les  argen- 
tiers & payeurs, qui  ont  charge  tant 
delà  defpéce  de  bouche  que  des  ef- 
cuyries  des  maifons  des  Princes  & 


/ 


Sdgneurs  de  noftre  fuitte;x:ompo- 
fant  le^plus  fouuencde  ladite  défi 
pence  à leur  volenté  contre  le  vou- 
loir & intention  dé  leurs  maiftres  ; 

voulons  6é  ordonnons  queau  def- 
faultquciefdids  argentiers  & pay- 
eurs, feront  de  payer  ladide  defpt 
ce,qu  ils  y foient  contrainds  reaur- 
inent  & de  faid  par  corps  & autres 
vpyesdciufticc. 

■ 34- 

Et  affin  que  noftredit  Preuofl  ou 
fon  Lieutenant , puifle  congnoiftre 
quelles  gens  de  noftre  ftjitte  font  lo 
gez  aufdits  villaiges , lefdits  maref 
chaux  de  nôz  logis  ou  fourriers  qui 
aurot  fait  le  departement,  feront  te- 
nuz  incontinêt  apres  noftre  arriuée, 
lefdits  logis  faits  & diftribuez,  bail- 
ler autant  de  leur  roolle  ou  papier  a 
noftredit  Preuoft  où  ion  Lieutenât, 

D ij 


& de  huitaine  en  huidainejbailler 
leroolle  de  ceux  qui  depuis  y font 
arriuez  & de  nouueaux  furuenuz. 
Î5-,  ■ 

Deî  PENDANT  à tous  mul- 
letiers,  charretiers , palfreniers,  dcà 
tous  autres  vallets  & feruiEeuts  e-> 
ftans  logez  audit  bailliaiges,  de  pre-, 
dre  ou  faire  prédre  fur  leurs  hoftes, 
hoftefles,  ne  autres  en  quelque  ma- 
niéré que  ce  foit  aucuns  ooez, poul- 
ies, poullets , thappons , gibier , n y 
volaille, encores  que  leurfdits  ho- 
ftes leur  en  vGulfiftent  vendreôc  lelb 
dits  vallets  &<feruiteurs  les  payer  d; 
leur  gré, 6c  de  ne  manger  poullaille/i 
volaille,  gibier , ne  autre  çhofè  que 
boeuf,  mouton,lard,ôc  pourceau,  ôc 
ce  à peine  du  fouet. 

Dee PENDONS  en  oultre  à 


noz  faulconniers  & autres  ne  pren- 
dre poulailles  q pour  noz  oyfeaulx, 
fans  en  prendre  pour  eux,  & paye- 
ront pour  chacune  poulie  qu’ils  pre 
dront  pour  nofdits  oyfeaulx  deux 
fols  fix  deniers. El  quant  aux  autres 
fauconniers  ne  pourront  femblable 
ment  prendre  aucunes  poulies  fans 
payer  de  gré  à gré, & fils  en  prennéc 
(ans  les  payer  fera  procédé  contre 
eux  extraofdinairemét,  ainfî  que  le 
çasrequerra. 

37* 

DEFFENDONsà  tous  ccux  de 
noftre  ruitte,eftans  logez  aufdits  vil 
laigesjde  retirer  auecques  eux  gens 
iqeogneuz,vagabons,&fans  adueu, 
^^ne  tenir  filles  de  ioye  auecques 
eux , & auifi  aufdiétes  filles  de  ioye, 
de  P^e  les- hâter  Ibubs  peine  du  fouet 
aux  vns  & aux  autres. 

D iij 


38. 

Les  fufdits  roolles  comme ies 
taux  {èrôtdeliurez  aux  Lieutenas  dé 
robbe  courte  de  noftredit  Preuoft , 
pour  fe  tranfporter  es  villes, bourgs, 
&villaiges  circonuoifins  du  lieu  ou 
nous  ferons  logez,  pour  fenquerir 
des  chofes  fu{di6les.Et  fil  y a autres 
logez  que  les  contenuz  aufclits  rool 
les,&  fçauoir  au  vray  la  caufe  de 
leur  fuitte, lequel  Lieutenat  rappor- 
tera fes  procez  verbaulx  tous  les 
vendrediz. 

59- 

F E R A commandement  aux  va- 
gabonds de  vuyder  dans  xxiiij. heu- 
res, fur  peine  du  fouet,  & fenquerir 
comme  ils  fe  conduifent.  Et  pour 
ceûeffeâ:  fera  tenu  fy  tranfporter  ’ 
decrois  iours  en  trois  iours,&  de  ce 
ledit  lieutenat  fera  faire  regiflre  par 


ie  clerc  du  Greffier  qu’il  mènera 
uecques  luy.Et  les  archiers  qui  pour 
ce  luy  ont  efté  à eeft  efFeâ:  deftiné. 
Lequel  regiftre  côtiendra  les  noms, 
furnoms, lieux, natiuiteZjmefticrs& 
eftats;&  fils  fy  trouuent  xxiiij.heu- 
res  apres,  il  les  enuoyera  à noftredit 
Preuoft  ou  fbn  lieutenant  de  robbe 
longue:  auquel  ils  pourrôt  faire  en- 
tendre la  caufe  de  leur  feiour. 

40. 

Ledit  lieutenant  de  Robbe 
courte  informera  auecques  ledit 
clerc,  contre  les  infracteurs  dudit 
taux  & autres  delinquans  : & fur  le 
champ  fera  payer  leshoftes  &ho- 
ftefres,enuoyera  les  delinquas  auec- 
ques leurs  charges  par  deuers  ledit 
Preuoft  ou  fon  lieutenant  de  Rob- 
be longue,  pour  eftre  pourueu& 
procédé  contre  ceux  ainfî  qu’il  ap- 


partiendra. 

41.' 

Enioignon  s trefexpreflemct 
à ceux  de  noftre  fuitte,qu  ils  ayent  à 
obeïr  aux  commandemens  qui  leur 
feront  faits  de  par  nous,  par  noftre- 
dit  grand  Preuoft  & de  noftre  Ho- 
ftel  ou  fon  lieutenant,  fans  murmu- 
rer ny  vlêr  de  r'efîftancc  & rebellio , 
à peine  d eftre  penduz  5c  eftranglez. 
Et  affin  qu’aucunes  perlbnnes  ne 
prétendent  en  ceft  endroit  caufe  d’i- 
gnorance. Ordônons  audit  Preuoft 
ou  fondit  lieutenant  faire  inconti- 
nent publier  ces  prcfentes  ; & à ce 
que  la  mémoire  ne  fen’perde,  icelle 
publication  réitérer  toutes  les  fep- 
mainesjoù  tous  les  mois  de  l’annéej 
ainfi  qu’il  verra  eftre  expédient  5c 
neceffaire  es  lieux  5c  endroits  où 
nous  ftiournerons , Et  en  chacun 
^ dcfdits 


defdits  lieux  faire  attacher  le  dou- 
ble de  cefdides  prefentes  es  places 
publiques  en  endroidt  où  elles  puiC- 
fent  eftre  veües  6c  leües  dVn  chacû, 
Et  le  contenu  en  icelles  faire  garder 
& exadement  obferuer  foubs  les 
peines  y déclarées  & d’en  refpondre 
en  fon  propre  & priué  nom . Enioi- 
gnant  à noftre  procureur  en  ladide 
Preuoïlé  y auoir  l’œil , & y tenir  ex- 
aélement  iamain . 

4i. 

E T pource  que  noz  predecef. 
feursont  furcefaic  plufieurs  Edids 
& ordonnances, & que  lors  que  no- 
ftredit  Preuoftou  fondit  Lieutenat 
a voulu  procéder  contre  les  infra- 
deurs  d’icelles  & contreuenans, 
les  luges  qu’il  a appeliez  au  iuge- 
ment  du  procès,  ont  toufiours  elli- 
mé  que  lefdits  Edits,  commande- 
mens  6c  delFences  n’eftoient  que 

E 


comminatoires  , & partant  Icfdits 
cas  font  demeurez  irapuniz., 

N O V s auons  ordonné  & ordô- 
hons  qu’apres  que  ceidiéles  prefen- 
tes auront  efté  publiées,  & que  le 
teps  prefeript  en  icelles  fera  elcheu , 
illoitparnoftredit  Preuolt  ou  fon 
lieutenant,  procédé  contre  les.def- 
obeï{rans,&  qui  aurontcontreuenu 
-par  la  déclaration  des  peines  & exe- 
cution d’icelles  . Tout  ainfi  qu’il  eft 
cy  deffus  déclaré:  (ans  que  noftredic 
Preuofoou  fon  lieutenant,  ny  iuges 
qui  afïîfteront  au  iugemens  deldits 
procez  ne  autres,  puiflent  prétendre 
noftre  prefente  ordonnance  eftre 
comminatoire,  ne  autrement  l’in- 
terpreter,  modérer, ne temperer  la 
peine  en  quelque  maniéré  que  ce 
îoit.  Ayant  de  ce  faire  à noftredit 
Preuon:,  fefdits  lieutenans  & iuges 
fuldits, donné  & dônons  plain  pou- 


uoir,puiflance,  auâiorité  ,commi{^ 
fion  & mandement  fpecialjen  man- 
dant à tous  noz  iufticiers , officiers , 
& fubiects  quelcôques , & de  quel- 
que qualité  & condition  qu’ils  foiée 
d’y  obeyr,prefterj  & luy  dôncr  tout 
confeiljconfort,  ayde , & prifons  fi 
meftier  eftsSc  requis  en  font. Car  tel 
eft  noftre  plaifir.  En  tefmoing  de  ce 
nous  auons  fait  mettre  noftre  ieel  à 
cefdidtes  prcfentes. 

DONNEES  àVilliers-Co- 
fterez  le  xxix.  iour  de  Decébre,  l’an 
de  grâce  mille  cinq  cens  foixante  6c 
dix.  Et  de  noftre  régné  l’vnziefme . 

Signé  CHARLES, 

Et  au  deflbubs , 

Par  le  Roy  en  fon  Confeil. 

D ENS  Vr  VILLE.' 


Leu  & publié  à Ton  de  trompe  & 
cry  public, par  les  carfours , lieux  & 
endroits  accouftumez  à Faire  criz  &c 
proclamatiôs  de  Villiers-Cofterez, 
le  Roy  y eftant . Par  moy  Noël  Ri- 
chard greffier  ordinaire  en  ladiéle 
Preuofté  de  l’Hoftel  : accompaigné 
de  Richard  le  Gras,  trompette  en 
icelle,  lefamedy  trentieFme  & pe- 
nultierme  iour  de  Décembre,  mille 
cinq  cens  fbixante  dix. 

Signé  N.  Richard. 


Extraid  du  Priuilege. 

Il  ejl permis  de  par  le  Roy , mon- 
Jteur  le  grand  Preuofi  de  France , a Jean 
D allier  Libraire  en  cefie  -ville  de  Paris , 
imprimer  ou  faire  imprimer  ^ -vendre  • 
débiter  y l’Ordonnance  faide  parla 
inajeftéjfur  le  reglement  & police 
delà  fuitte  de  fa  Court,  publiées 
Villiers-Cofterez  le  trentiefme  ôc 
penultiefme  de  Décembre, mil  cinq 
cens  foixante  & dix.  Et  dejfend  ledit 
feigneurd  tous  Libraires^  Imprimeurs, 
ey- autres,dl imprimer  faire  imprimer -ve- 
dre  ey-  débiter  ladilie  Ordonnance , fur 
peine  de  conffcation  de  ce  qui  fera  trouué 
auoir  ejlé imprimé ey  -vendu  I autres  que 
de  ceux  que  ledit  D allier  aura  imprimé  ou 
fait  imprimer  ey  d’amende  arbitraire, 
ainfi  que  plus  dplain  efl  contenu  enfon 
priuilege . ^ 


